12. ฐานะการเงินและผลการดำเนินงาน

    1.  งบการเงิน

(1) สรุปรายงานการสอบบัญชี

งบการเงินปีบัญชี 2542 ถึงปีบัญชี 2545 ของบริษัทฯ ตรวจสอบโดยสำนักงานดีลอยท์ ทู้ช โธมัทสุ
ไชยยศ ซึ่งผู้สอบบัญชีที่รับผิดชอบในการตรวจสอบบัญชีของบริษัทฯ มีดังนี้

  ------------ ------------------------------ ---------------------------
  ปีบัญชี         ชื่อผู้สอบบัญชี                      เลขทะเบียนผู้สอบบัญชีรับอนุญาต

  2542         นายเพิ่มศักดิ์ จิระจักรวัฒนา           3427

  2543-2545    นางนัชลี บุญญะการกุล               3126
  ------------ ------------------------------ ---------------------------

ผู้สอบบัญชีให้ความเห็นว่างบการเงินของบริษัทฯ ได้แสดงฐานะการเงิน ผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป
โดยได้แสดงความเห็นอย่างไม่มีเงื่อนไขไว้ในรายงานของผู้สอบบัญชีตลอดระยะเวลา 4 ปีที่ผ่านมา

(2) ตารางสรุปงบการเงินของบริษัทฯ

สรุปงบการเงินของบริษัทฯ สำหรับรอบระยะเวลาบัญชี 3 ปีที่ผ่านมา และงวดล่าสุด

(หน่วย : ล้านบาท)

+----------------------------+--------+---+--------+---+-----------+----+
|                            | ปีบัญชี   |   | ปีบัญชี   |   | ปีบัญชี 2545 |    |
|                            | 2543   |   | 2544   |   |           |    |
+============================+========+===+========+===+===========+====+
| เงินสดและเงินฝากธนาคาร       | 332.29 |   | 464.49 |   | 581.79    |    |
|                            |        |   |        |   |           |    |
| ลูกหนี้การค้าสุทธิ               | 4,     |   | 8,     |   | 12,789.62 |    |
|                            | 503.07 |   | 777.10 |   |           |    |
| สินทรัพย์หมุนเวียนอื่น            |        |   |        |   | 221.55    |    |
|                            | 146.18 |   | 184.23 |   |           |    |
| เงินลงท                     |        |   |        |   | 0.45      |    |
| ุนในบริษัทที่เกี่ยวข้องกันและบริษัทอื่น | 0.46   |   | 0.61   |   |           |    |
|                            |        |   |        |   | 548.43    |    |
| อุปกรณ์สุทธิ                   | 163.25 |   | 432.05 |   |           |    |
|                            |        |   |        |   | 14,352.66 |    |
| สินทรัพย์รวม                  | 5,     |   | 9,     |   |           |    |
|                            | 222.28 |   | 982.87 |   | 5,887.24  |    |
| เงินกู้ยืมจากธนาคาร            |        |   |        |   |           |    |
|                            | 3,     |   | 5,     |   | 260.80    |    |
| เจ้าหนี้การค้า                 | 659.55 |   | 092.68 |   |           |    |
|                            |        |   |        |   | 29.89     |    |
| เจ้าหนี้การซื้อสิทธิเรียกร้อง       | 160.33 |   | 260.91 |   |           |    |
|                            |        |   |        |   | 6,327.69  |    |
| เงินกู้ยืมระยะยาว              | 41.32  |   | 32.36  |   |           |    |
|                            |        |   |        |   | 12,845.66 |    |
| หนี้สินรวม                    | 757.90 |   | 3,     |   |           |    |
|                            |        |   | 130.75 |   | 250.00    |    |
| ทุนที่ออกและเรียกชำระแล้ว       | 4,     |   |        |   |           |    |
|                            | 844.25 |   | 8,     |   | 514.00    |    |
| กำไรสะสมที่ยังไม่จัดสรร         |        |   | 814.76 |   |           |    |
|                            | 160.00 |   |        |   | 1,507.00  |    |
| ส่วนของผู้ถือหุ้น                |        |   | 250.00 |   |           |    |
|                            | 164.77 |   |        |   |           |    |
|                            |        |   | 318.86 |   |           |    |
|                            | 378.02 |   |        |   |           |    |
|                            |        |   | 1,     |   |           |    |
|                            |        |   | 168.11 |   |           |    |
+----------------------------+--------+---+--------+---+-----------+----+
| รายได้จากการให้เช่าซื้อ         | 687.23 |   | 1,     |   | 1,713.61  |    |
|                            |        |   | 166.98 |   |           |    |
| รายได้จากบัตรเครดิต           | 225.85 |   |        |   | 1,077.54  |    |
|                            |        |   | 635.25 |   |           |    |
| รายได้จากการให้กู้ยืม           | 154.94 |   |        |   | 723.64    |    |
|                            |        |   | 330.26 |   |           |    |
| รายได้จากการซื้อสิทธิเรียกร้อง    | 23.80  |   |        |   | 17.86     |    |
|                            |        |   | 20.73  |   |           |    |
| รายได้อื่น                    | 54.75  |   |        |   | 63.51     |    |
|                            |        |   | 43.71  |   |           |    |
| ค่าใช้จ                      | 580.25 |   |        |   | 1,626.03  |    |
| ่ายในการดำเนินงานและการบริหาร |        |   | 1,     |   |           |    |
|                            | 164.51 |   | 108.08 |   | 832.64    |    |
| หนี้สูญและหนี้สงสัยจะสูญ          |        |   |        |   |           |    |
|                            | 155.43 |   | 332.29 |   | 470.38    |    |
| ดอกเบี้ยจ่าย                  |        |   |        |   |           |    |
|                            | 246.38 |   | 316.50 |   | 667.11    |    |
| กำไรก่อนหักภาษีเงินได้          |        |   |        |   |           |    |
|                            | 153.58 |   | 440.07 |   | 463.89    |    |
| กำไรสุทธิ                    |        |   |        |   |           |    |
|                            |        |   | 292.08 |   |           |    |
+----------------------------+--------+---+--------+---+-----------+----+

หมายเหตุ รอบระยะเวลาบัญชีของบริษัทฯ สิ้นสุดวันที่ 20 กุมภาพันธ์ ของทุกปี

  (ค) อัตราส่วนทางการเงิน

+---------------------------------+-----------+----------+------------+
| อัตราส่วน                         | ปีบัญชี 2543 | ปีบัญชี     | ปีบัญชี 2545  |
|                                 |           | 2544     |            |
+---------------------------------+-----------+----------+------------+
| อ                               | 77.09     | 75.75    | 77.21      |
| ัตราส่วนแสดงความสามารถในการหากำไร |           |          |            |
|                                 | 13.39     | 13.30    | 12.90      |
| อัตรากำไรขั้นต้น                    |           |          |            |
|                                 | 50.31     | 37.78    | 34.68      |
| อัตรากำไรสุทธิ                     |           |          |            |
|                                 | 29.65     | 25.10    | 25.65      |
| อัตราผลตอบแทนผู้ถือหุ้น               |           |          |            |
|                                 | 5.32      | 5.01     | 4.60       |
| อัตราดอกเบี้ยรับ                    |           |          |            |
|                                 | 24.33     | 20.10    | 21.05      |
| อัตราดอกเบี้ยจ่าย                   |           |          |            |
|                                 | N/A       | N/A      | N/A        |
| ส่วนต่างอัตราดอกเบี้ย                |           |          |            |
|                                 |           |          |            |
| อัตราผลตอบแทนจากการลงทุน          |           |          |            |
+---------------------------------+-----------+----------+------------+
| อัต                              | 20.67     | 17.85    | 18.71      |
| ราส่วนแสดงประสิทธิภาพในการดำเนินงาน |           |          |            |
|                                 | 4.32      | 3.84     | 3.81       |
| อัตราส่วนรายได้ดอกเบี้ยสุทธิต่อสินทรัพย์   |           |          |            |
|                                 | 0.32      | 0.29     | 0.30       |
| อัตราผลตอบแทนจากสินทรัพย์           |           |          |            |
|                                 |           |          |            |
| อัตราการหมุนของสินทรัพย์             |           |          |            |
+---------------------------------+-----------+----------+------------+
| อัตราส่วนวิเคราะห์นโยบายทางการเงิน   | 12.81     | 7.55     | 8.52       |
|                                 |           |          |            |
| อัตราหนี้สินต่อส่วนของผู้ถือหุ้น           | 102.57    | 107.03   | 105.85     |
|                                 |           |          |            |
| อัตราส่วนเงินให้กู้ต่อเงินกู้ยืม           | N/A       | N/A      | N/A        |
|                                 |           |          |            |
| อัตราส่วนเงินให้กู้ต่อเงินฝาก           | N/A       | N/A      | N/A        |
|                                 |           |          |            |
| อัตราส่วนเงินฝากต่อหนี้สินรวม          | 19.53     | 30.81    | 33.41      |
|                                 |           |          |            |
| อัตราการจ่ายเงินปันผล               |           |          |            |
+---------------------------------+-----------+----------+------------+
| อัตราส่วนคุณภาพสินทรัพย์              | 1.99      | 1.84     | 2.44       |
|                                 |           |          |            |
| อ                               | 2.11      | 2.90     | 5.17       |
| ัตราส่วนค่าเผื่อหนี้สงสัยจะสูญต่อสินเชื่อรวม |           |          |            |
|                                 | 1.39      | 1.68     | 2.19       |
| อัตราส่วนหนี้สูญต่อสินเชื่อรวม           |           |          |            |
|                                 | 1.39      | 1.56     | 1.37       |
| อัตราส่วนเ                        |           |          |            |
| งินให้สินเชื่อที่หยุดรับรู้รายได้ต่อสินเชื่อรวม |           |          |            |
|                                 |           |          |            |
| อัตราส่วนดอกเบี้ยค้างรับต่อสินเชื่อรวม    |           |          |            |
+---------------------------------+-----------+----------+------------+

(เมื่อวันที่ 17 ตุลาคม 2545 บริษัทฯ จ่ายเงินปันผลสำหรับครึ่งปีแรกของการดำเนินงานปี 2545
จำนวน 75 ล้านบาท หรืออัตรา 1.50 บาทต่อ หุ้น และที่ประชุมคณะกรรมการบริษัทฯ เมื่อวันที่ 17
เมษายน 2546 ได้มีมติจ่ายเงินปันผลอีก 80 ล้านบาท หรือ ในอัตรา 1.60 บาท ต่อหุ้น
รวมเงินปันผลสำหรับผลการดำเนินงานปีบัญชี 2545 ทั้งสิ้น ในอัตรา 3.10 บาท ต่อหุ้น
โดยเงินปันผลส่วนที่เหลือ จะจ่ายภายหลังได้รับอนุมัติจากที่ประชุมผู้ถือหุ้นในวันที่ 12 มิถุนายน
2546)

  12.2 คำอธิบายและการวิเคราะห์ฐานะการเงินและผลการดำเนินงาน

12.2.1 ผลการดำเนินงาน

รายได้

รายได้ของบริษัทฯ ในปีบัญชี 2545 บริษัทฯ มีรายได้รวมทั้งสิ้น 3,596.16 ล้านบาทเพิ่มขึ้นจาก
2,196.93 ล้านบาท ในปีบัญชี 2544 คิดเป็นอัตราการเติบโตร้อยละ 63.69
รายได้ที่เพิ่มขึ้นอย่างมากนี้เป็นผลมาจากการขยายเครือข่ายและเพิ่มความหลากหลายในการให้บริการแก่ลูกค้า
โดยในปีบัญชี 2545 บริษัทฯ มีการขยายสาขาเพิ่มขึ้นถึง 11 สาขา แบ่งเป็นสาขาในเขตกรุงเทพฯ
จำนวน 4 แห่ง และต่างจังหวัดจำนวน 7 แห่ง ติดตั้งเครื่องเบิกเงินสดอัตโนมัติเพิ่มอีก 66 เครื่อง
และมีการออกบัตรเครดิตร่วมกับร้านค้าต่างๆ ซึ่งเป็นการช่วยให้ฐานลูกค้าของบริษัทฯ
เพิ่มขึ้นอย่างมาก รายได้จากการประกอบธุรกิจของบริษัทฯ สามารถแบ่งเป็นประเภทต่างๆ ดังนี้

รายได้จากการให้เช่าซื้อ

สินเชื่อเช่าซื้อถือเป็นบริการที่สร้างรายได้หลักให้แก่บริษัทฯ มีสัดส่วนประมาณร้อยละ 47.65
ของรายได้รวม โดยในปีบัญชี 2545 บริษัทฯ มีรายได้จากการให้เช่าซื้อจำนวน 1,713.61
ล้านบาท เพิ่มขึ้น 546.63 ล้านบาท หรือคิดเป็นอัตราการเติบโตถึงร้อยละ 46.84 ในปีที่ผ่านมา
ทั้งนี้ เป็นผลมาจากการเพิ่มขึ้นของจำนวนลูกค้าใหม่ และลูกค้าเก่า กว่าร้อยละ 60
ที่กลับมาใช้บริการประเภทอื่นเพิ่มขึ้น เนื่องจากบริษัทฯ
พยายามที่จะเพิ่มความหลากหลายของประเภท
สินค้าที่จะสามารถใช้บริการสินเชื่อเช่าซื้อของบริษัทฯ อยู่ตลอดเวลา นอกจากนี้ บริษัทฯ
ยังมีนโยบายที่จะเพิ่มจำนวนร้านคู่ค้าซึ่งถือเป็นช่องทางการจำหน่ายหลักของบริการสินเชื่อเช่าซื้ออย่างสม่ำเสมออีกด้วย
โดย ณ วันที่ 20 กุมภาพันธ์ 2546 บริษัทฯ มีร้านคู่ค้าจำนวนทั้งสิ้น 5,544 แห่ง เพิ่มขึ้น 1,984
แห่ง หรือคิดเป็นอัตราการขยายตัวถึงร้อยละ 55.73 ทั้งนี้
รายได้ส่วนใหญ่จากการให้เช่าซื้อของบริษัทฯ มาจากดอกเบี้ยรับจากการผ่อนชำระของลูกค้า

รายได้จากบัตรเครดิต

รายได้จากบัตรเครดิตของบริษัทฯ มีอัตราการเติบโตของรายได้คิดเป็นร้อยละ 69.62 จาก
635.25 ล้านบาท ในปีบัญชี 2544 เป็น 1,077.54 ล้านบาท ในปีบัญชี 2545 เนื่องจากบริษัทฯ
มีการออกบัตรเครดิตประเภทใหม่เพิ่มขึ้น คือ บัตรสหกรุ๊ป
รวมทั้งเพิ่มจำนวนบัตรเครดิตที่ใช้ในประเทศและต่างประเทศ ซึ่งประกอบด้วย บัตรเครดิตอิออน
บัตรเครดิต
อิออน-มาสเตอร์การ์ด และบัตรเครดิตอิออน-เจซีบีการ์ด จึงทำให้จำนวนผู้ใช้บัตรเครดิตของบริษัทฯ
มีจำนวนเพิ่มขึ้นอย่าง
รวดเร็ว ทั้งนี้
รายได้ส่วนใหญ่จากบัตรเครดิตมาจากรายได้ดอกเบี้ยรับและค่าธรรมเนียมการใช้วงเงิน

จากตารางจะเห็นว่า จำนวนบัตรเครดิตที่ออกโดยบริษัทฯ เพิ่มขึ้นจาก 553,000 ใบ ในปีบัญชี
2544 เป็น 801,000 ใบ ในปีบัญชี 2545 คิดเป็นอัตราการขยายตัวร้อยละ 44.85

[]

ตั้งแต่วันที่ 12 พฤศจิกายน 2545 ธุรกิจบัตรเครดิตของบริษัทฯ
ได้ปฏิบัติตามหลักเกณฑ์และเงื่อนไขตามประกาศกระทรวงการคลัง
และประกาศธนาคารแห่งประเทศไทย เช่นเดียวกับผู้ประกอบการธุรกิจบัตรเครดิตรายอื่นๆ

รายได้จากการให้กู้ยืม

ในปีบัญชี 2545 บริษัทฯได้เพิ่มบริการให้สินเชื่อโดยเฉพาะเพื่อวัตถุประสงค์ต่างๆ และให้บริการ
สินเชื่อเงินสดภายใน 30 นาที ทำให้ บริษัทฯ 0มีรายได้จากสินเชื่อส่วนบุคคลจำนวน 723.64
ล้านบาท คิดเป็นอัตราการขยายตัวร้อยละ 119.11
โดยบริษัทได้เพิ่มความหลากหลายของสินเชื่อต่างๆ อาทิเช่น สินเชื่อเพื่อการซ่อมแซมรถยนต์
สินเชื่อเพื่อการตกแต่งบ้าน และสินเชื่อเพื่อการซื้อทองรูปพรรณ ในเดือนพฤศจิกายน 2545 ทั้งนี้
รายได้ส่วนใหญ่จากสินเชื่อส่วนบุคคลของบริษัทฯ
มาจากรายได้ดอกเบี้ยรับและค่าธรรมเนียมการชำระขั้นต่ำ

รายได้จากการซื้อสิทธิเรียกร้อง (Factoring)

บริษัทฯ ให้บริการการซื้อสิทธิเรียกร้อง(Factoring) เพื่อสร้างความสัมพันธ์ที่ดีกับลูกค้าของบริษัทฯ
ปัจจุบัน บริษัทฯ ให้บริการแฟคตอริ่งแก่ผู้ขายสินค้า (Supplier) ของห้างแม็คโคร
ห้างเทสโก้-โลตัส ห้างบิ๊กซี และห้างสรรพสินค้าจัสโก้ โดยในปีบัญชี 2545 บริษัทฯ
มีรายได้จากการซื้อสิทธิเรียกร้องจำนวน 17.86 ล้านบาท คิดเป็นสัดส่วนร้อยละ 0.50
ของรายได้รวมของบริษัทฯ ทั้งนี้ รายได้ส่วนใหญ่จากการซื้อสิทธิเรียกร้องมาจากรายได้ดอกเบี้ยรับ

รายได้อื่น

นอกจากรายได้หลักจากการให้บริการสินเชื่อประเภทต่างๆ แล้ว บริษัทฯ
ยังมีรายได้อื่นซึ่งประกอบด้วย ดอกเบี้ยรับจากเงินฝากธนาคาร รายได้จากการรับติดตามหนี้
รายได้จากการตามเก็บหนี้ที่ตัดเป็นหนี้สูญแล้ว เป็นต้น ในปีบัญชี 2545 บริษัทฯ มีรายได้อื่นจำนวน
63.51 ล้านบาท คิดเป็นสัดส่วนร้อยละ 1.77 ของรายได้รวม

ค่าใช้จ่าย

ค่าใช้จ่ายของบริษัทฯ ซึ่งประกอบด้วย ค่าใช้จ่ายในการดำเนินงานและการบริหาร
หนี้สูญและหนี้สงสัยจะสูญ และดอกเบี้ยจ่าย มีแนวโน้มเพิ่มขึ้นในช่วงสองปีที่ผ่านมา โดยในปีบัญชี
2545 บริษัทฯ มีค่าใช้จ่ายรวมทั้งสิ้นจำนวน 2,929.05 เพิ่มขึ้น 1,172.19 ล้านบาท หรือ
เพิ่มขึ้นร้อยละ 66.72 ทั้งนี้เป็นผลมาจากค่าใช้จ่ายส่วนใหญ่ของบริษัทฯ
จะแปรผันตามรายได้ที่ขยายตัวอย่างรวดเร็ว โดยมีรายละเอียดดังนี้

ค่าใช้จ่ายในการขายและบริหาร

ค่าใช้จ่ายหลักของบริษัทฯ คือ ค่าใช้จ่ายในการขายและบริหารซึ่งมีสัดส่วนประมาณร้อยละ 55.51
ของค่าใช้จ่ายรวม โดยในปีบัญชี 2545 บริษัทฯ มีค่าใช้จ่ายในการขายและบริหารจำนวน
1,626.03 ล้านบาท เพิ่มขึ้นร้อยละ 46.74 จากปีก่อน
เนื่องจากการขยายตัวทางธุรกิจอย่างรวดเร็วของบริษัทฯ รวมทั้งจำนวนสาขาที่เพิ่มขึ้น ทำให้บริษัทฯ
มีความ
จำเป็นต้องเพิ่มจำนวนบุคลากรเพื่อรองรับการเติบโตดังกล่าวอย่างเพียงพอ โดย ณ วันที่ 20
กุมภาพันธ์ 2546 บริษัทฯ มีจำนวนพนักงานทั้งสิ้น 2,432 คน และมีค่าใช้จ่ายเกี่ยวกับพนักงาน
และค่าเช่าสำนักงานจำนวน 416.67 ล้านบาท และ 286.61 ล้านบาท ตามลำดับ เพิ่มขึ้นจาก
301.75 ล้านบาท และ 168.89 ล้านบาท ในปีบัญชี 2544 คิดเป็นอัตราการขยายตัวร้อยละ
38.08 และร้อยละ 69.70 ตามลำดับ นอกจากนี้ บริษัทฯ ยังมีค่าใช้จ่ายในการติดต่อสื่อสาร ได้แก่
ค่าโทรศัพท์ ซึ่งถือเป็นช่องทางการสื่อสารหลักที่บริษัทฯ
ใช้ในการตรวจสอบข้อมูลของลูกค้ารวมทั้งการติดตามหนี้ ค่าโฆษณาประชาสัมพันธ์
ค่าจัดพิมพ์เอกสารต่างๆ โดยบริษัทฯ มียอดรวมของค่าใช้จ่ายดังกล่าวประมาณ 339.07 ล้านบาท
คิดเป็นสัดส่วนร้อยละ 20.85 ของค่าใช้จ่ายในการขายและบริหาร

ทั้งนี้ จากการเพิ่มขึ้นอย่างรวดเร็วของจำนวนลูกค้าที่ใช้บริการสินเชื่อ บริษัทฯ
มีแผนการในการลดค่าใช้จ่ายในการดำเนินงานบางส่วนในปี 2546
โดยได้เริ่มดำเนินการแล้วในเดือนธันวาคม 2545 เพื่อสอดคล้องกับการเติบโตของบริษัทฯ ดังนี้

1.  ปรับปรุงระบบโทรศัพท์และระบบการติดตามหนี้
    โดยใช้ระบบที่ควบคุมจากเลขประจำตัวของลูกค้าเป็นหลัก
    เพื่อเพิ่มประสิทธิภาพในการติดตามหนี้ และลดค่าใช้จ่ายที่ซ้ำซ้อนในการติดตามหนี้ เช่น
    ค่าใช้จ่ายในการโทรศัพท์ ค่าจัดส่งใบแจ้งหนี้และการจัดพิมพ์รายการต่างๆ

2.  ลดค่าธรรมเนียมในการชำระเงินผ่านธนาคาร
    และเพื่ออำนวยความสะดวกในการชำระยอดค้างจ่ายให้แก่ลูกค้า บริษัทฯ
    ได้ลงนามตกลงกับการสื่อสารแห่งประเทศไทย
    เพื่อให้ลูกค้าของบริษัทฯสามารถชำระค่าเงินค้างชำระต่างๆผ่านที่ทำการไปรษณีย์ กว่า 1,000
    แห่ง ทั่วประเทศ

หนี้สูญและหนี้สงสัยจะสูญ

บริษัทฯ มีหนี้สูญและหนี้สงสัยจะสูญจำนวน 832.64 ล้านบาท ในปีบัญชี 2545 หรือร้อยละ 28.43
ของค่าใช้จ่าย จะเห็นว่า บริษัทฯ มีการตั้งสำรองหนี้สงสัยจะสูญเพิ่มขึ้น
ซึ่งเป็นผลมาจากการเติบโตของยอดลูกหนี้การค้าที่เพิ่มขึ้นจาก 8,941.41 ล้านบาท ในปีบัญชี 2544
เป็น 13,109.41 ล้านบาท ในปีบัญชี 2545 เพิ่มขึ้นร้อยละ 46.61

ดอกเบี้ยจ่าย

เนื่องจากแหล่งเงินทุนหลักของบริษัทฯ ที่ใช้ในการให้สินเชื่อแก่ลูกค้า คือ
เงินกู้ยืมจากสถาบันการเงิน ซึ่งในปีบัญชีที่ผ่านมา
การให้สินเชื่อได้ขยายตัวอย่างรวดเร็วทำให้บริษัทฯ ต้องกู้ยืมเงินจากสถาบันการเงินเพิ่มขึ้นจาก
8,223.42 ล้านบาทในปีบัญชี 2544 เป็น 12,214.93 ล้านบาท ในปีบัญชี 2545 ส่งผลให้ บริษัทฯ
มีภาระดอกเบี้ยจ่ายจำนวน 470.38 ล้านบาท เพิ่มขึ้นจาก 316.50 ล้านบาท
คิดเป็นอัตราการเพิ่มขึ้นร้อยละ 48.62

กำไรสุทธิ

กำไรก่อนหักภาษีเงินได้ของบริษัทฯ มีการเติบโตอย่างต่อเนื่อง โดยในปีบัญชี 2545 บริษัทฯ
มีกำไรก่อนหักภาษีเงินได้จำนวน 667.11 ล้านบาทเพิ่มขึ้นจาก 440.07 ล้านบาทในปีบัญชี 2544
คิดเป็นอัตราการเติบโตร้อยละ 51.59 และ บริษัทฯ มีกำไรสุทธิหลังหักภาษีเงินได้จำนวน 463.89
ล้านบาท คิดเป็นอัตรากำไรสุทธิร้อยละ 12.90 ตามลำดับ

  []

  12.2.2 ฐานะการเงิน

สินทรัพย์รวม

สินทรัพย์รวมของบริษัทฯ เพิ่มขึ้นจาก 9,982.87 ล้านบาท ในปีบัญชี 2544 เป็น 14,352.66
ล้านบาท ในปีบัญชี 2545 สินทรัพย์ที่มีการเพิ่มขึ้นอย่างมีนัยสำคัญมากที่สุด คือ ลูกหนี้การค้าสุทธิ
นอกจากนี้ ในช่วงระยะเวลาที่ผ่านมา บริษัทฯ ได้ทำการซื้อเครื่องเบิกเงินสดอัตโนมัติจำนวนมาก
ทำให้อุปกรณ์สุทธิของบริษัทฯ เพิ่มขึ้นจาก 432.05 ล้านบาท ในปีบัญชี 2544 เป็น 548.43
ล้านบาท ในปีบัญชี 2545 โดยปัจจุบัน บริษัทฯ มีเครื่องเบิกเงินสดอัตโนมัติจำนวนทั้งสิ้น 186
เครื่อง และ สาขาทั้งสิ้น 51 สาขา

ลูกหนี้การค้า

ณ วันที่ 20 กุมภาพันธ์ 2546 บริษัทฯ มีลูกหนี้การค้าสุทธิจำนวน 12,789.62 ล้านบาท เพิ่มขึ้นจาก
8,777.10 ล้านบาท ในปีบัญชี 2544 ซึ่งสามารถแบ่งตามประเภทธุรกิจของบริษัทฯ
ได้เป็นลูกหนี้เช่าซื้อจำนวน 6,843.28 ล้านบาท ลูกหนี้บัตรเครดิตจำนวน 3,553.10 ล้านบาท
ลูกหนี้เงินให้กู้ยืมจำนวน 2,238.97 ล้านบาท และลูกหนี้จากการซื้อสิทธิเรียกร้องจำนวน 154.27
ล้านบาท
การเพิ่มขึ้นอย่างมากของลูกหนี้การค้านั้นเป็นผลมาจากนโยบายการขยายปริมาณการให้สินเชื่อโดยการขยายฐานลูกค้าและเพิ่มประเภทของการบริการสินเชื่อในช่วงที่ผ่านมา

สำหรับสินเชื่อเช่าซื้อ บัตรเครดิต และสินเชื่อส่วนบุคคล บริษัทฯ
มีนโยบายในการให้กู้ยืมแบบกระจายความเสี่ยง กล่าวคือ บริษัทฯ
จะเน้นการพิจารณาอนุมัติสินเชื่อให้แก่ลูกค้าจำนวนมากรายแต่จะจำกัดวงเงินสินเชื่อที่ให้แก่ลูกค้าแต่ละราย
นอกจากนี้ บริษัทฯ ยังมีขั้นตอนการพิจารณาอนุมัติสินเชื่อที่มีประสิทธิภาพ กล่าวคือ
พนักงานอนุมัติสินเชื่อจะอนุมัติวงเงินสินเชื่อโดยมิได้พิจารณาเฉพาะรายได้ประจำของผู้ขอสินเชื่อเท่านั้น
พนักงานจะพิจารณารายจ่ายอื่นๆ
ของผู้ขอสินเชื่อด้วยเพื่อประเมินความสามารถในการชำระหนี้ที่แท้จริงของผู้ขอสินเชื่อ
โดยลูกค้าแต่ละรายของบริษัทฯ จะสามารถมีวงเงินสินเชื่อทุกประเภทที่กล่าวข้างต้นรวมกันได้ไม่เกิน
5 เท่าของรายได้ประจำต่อเดือน
จากนโยบายดังกล่าวทำให้สามารถกระจายความเสี่ยงในเรื่องของโอกาสที่จะเกิดหนี้สูญได้ในระดับหนึ่ง
สำหรับธุรกิจบัตรเครดิต บริษัทฯได้ดำเนินการตาม
กฏเกณฑ์ของธนาคารแห่งประเทศไทย ตั้งแต่วันที่ 12 พฤศจิกายน 2545 สำหรับสินเชื่อแฟคตอริ่งนั้น
บริษัทฯ มีนโยบายที่ร้านคู่ค้าของผู้ขอสินเชื่อแฟคตอริ่ง ได้แก่ ห้างแม็คโคร ห้างเทสโก้-โลตัส
ห้างบิ๊กซี และห้างสรรพสินค้าจัสโก้ จะต้องเข้ามามีส่วนรับรู้การขอสินเชื่อของ ผู้ขายสินค้า
(Supplier) ของตน และจะทำการชำระเงินค่าสินค้าของ Supplier
ที่มีการขอสินเชื่อแฟคตอริ่งจากบริษัทฯ ให้แก่บริษัทฯ โดยตรง นอกจากนี้
การให้สินเชื่อแฟคตอริ่งของบริษัทฯ จะเป็นลักษณะที่บริษัทฯ สามารถไล่เบี้ยจากผู้ขอสินเชื่อได้
หากร้านคู่ค้าไม่สามารถชำระหนี้ให้แก่บริษัทฯ

ตารางแสดงรายละเอียดลูกหนี้ค้างชำระแยกตามประเภทธุรกิจ

ข้อมูล ณ วันที่ 20 กุมภาพันธ์ 2546

[TABLE]

จากตารางข้างต้นจะเห็นว่า ณ วันที่ 20 กุมภาพันธ์ 2546 บริษัทฯ มียอดลูกหนี้การค้าจำนวน
13,109.41 ล้านบาท แบ่งเป็นลูกหนี้ปกติจำนวน 12,180.16 ล้านบาท คิดเป็นสัดส่วนร้อยละ
92.91 ของยอดลูกหนี้การค้ารวม และมียอดลูกหนี้ค้างชำระตั้งแต่ 3 งวดขึ้นไป จำนวน 287.26
ล้านบาท คิดเป็นร้อยละ 2.19 ของยอดลูกหนี้การค้ารวม เพิ่มขึ้นจากปี่บัญชี 2545 ร้อยละ 0.51
เนื่องจากบริษัทฯ มีการขยายวงเงินสินเชื่อต่อลูกค้าเพิ่มขึ้น
เพื่อเพิ่มส่วนแบ่งการตลาดสินเชื่อรายย่อยและจำนวนฐานลูกค้า
ตลอดจนขยายเครือข่ายสมาชิกคู่ค้าในต่างจังหวัดมากขึ้น ทำให้ลูกหนี้การค้าเพิ่มขึ้นร้อยละ 46.61
ในปี 2545 และจำนวนสมาชิกที่ใช้บริการสินเชื่อทั้งสิ้น 1.92 ล้านรายการ
คิดเป็นอัตราการเติบโตร้อยละ 66 จากปีก่อน

ความเพียงพอในการตั้งสำรองหนี้สงสัยจะสูญ

[TABLE]

ณ วันที่ 20 กุมภาพันธ์ 2546 บริษัทฯ ได้มีการสำรองค่าเผื่อหนี้สงสัยจะสูญทั้งสิ้นจำนวน 319.79
ล้านบาทซึ่งคิดเป็นร้อยละ 2.47 ของยอดลูกหนี้การค้ารวม (ไม่รวมลูกหนี้แฟคตอริ่ง)
แบ่งเป็นสำรองสำหรับสินเชื่อเช่าซื้อจำนวน 158.67 ล้านบาท สำรองสำหรับบัตรเครดิตจำนวน
100.55 ล้านบาท และสำรองสำหรับสินเชื่อส่วนบุคคลจำนวน 60.57 ล้านบาท
จะเห็นว่าสำรองหนี้สงสัยจะสูญที่บริษัทฯ ตั้งไว้สามารถครอบคลุมจำนวนหนี้ที่ค้างชำระได้ทั้งหมด

ทั้งนี้ บริษัทฯ มีนโยบายในการตั้งสำรองหนี้สงสัยจะสูญเต็มจำนวนเมื่อลูกหนี้ค้างชำระเป็นเวลา 3
งวด และโดยทั่วไปบริษัทฯ จะตัดหนี้สูญเมื่อลูกหนี้ค้างชำระ 6 งวด

ตารางแสดงหนี้สูญแยกตามประเภทธุรกิจ

(หน่วย : ล้านบาท)

  ------------------ ------------ ----- --------------- -- ------------- ----
                     ปีบัญชี 2543          ปีบัญชี 2544          ปีบัญชี 2545     

  สินเชื่อเช่าซื้อ         65.98              153.16             338.01        

  บัตรเครดิต           19.00              77.25              222.29        

  สินเชื่อส่วนบุคคล       11.73              29.06              116.85        

  รวม                96.71              259.47             677.15        
  ------------------ ------------ ----- --------------- -- ------------- ----

บริษัทฯ มีหนี้สูญจำนวน 96.71 ล้านบาท คิดเป็นสัดส่วนร้อยละ 2.20 ของยอดลูกหนี้การค้ารวม
(ไม่รวมลูกหนี้แฟคตอริ่ง) ในปีบัญชี 2543 และ 259.47 ล้านบาท คิดเป็นสัดส่วนร้อยละ 2.96
ของยอดลูกหนี้การค้ารวม
(ไม่รวมลูกหนี้แฟคตอริ่ง) ในปีบัญชี 2544 สำหรับปีบัญชี 2545 บริษัทฯ มีหนี้สูญจำนวน 677.15
ล้านบาท คิดเป็นสัดส่วนร้อยละ 5.23 ของยอดลูกหนี้การค้ารวม (ไม่รวมลูกหนี้แฟคตอริ่ง)

สภาพคล่อง

ในปีบัญชี 2545 บริษัทฯ มีเงินสดสุทธิที่ใช้ไปในกิจกรรมดำเนินงานจำนวน 3,369.87 ล้านบาท
ซึ่งลดลงจากรอบระยะเวลาเดียวกันของปีก่อนที่มีจำนวน 3,710.52 ล้านบาท
สาเหตุหลักเกิดจากการขยายตัวอย่างมากของการให้สินเชื่อซึ่งส่งผลให้บริษัทฯ
มีลูกหนี้การค้าเพิ่มมากขึ้นถึง 4,845.16 ล้านบาท ซึ่งเมื่อเปรียบเทียบกับปีบัญชี 2544 จะเห็นว่า
บริษัทฯ มีลูกหนี้การค้าเพิ่มขึ้นเพียง 4,606.32 ล้านบาท แต่บริษัทฯ
ยังมีเงินสดรับจากกำไรจากการดำเนินงานจำนวน 1,533.79 ล้านบาท ซึ่งเพิ่มขึ้นจาก 766.09
ล้านบาท ในปี 2544 นอกจากนี้ ในปีบัญชี 2545 บริษัทฯ
ได้มีการใช้เงินสำหรับกิจกรรมลงทุนจำนวน 349.33 ล้านบาท ลดลงจาก 402 ล้านบาท ในปีบัญชี
2544 เนื่องจากบริษัทฯ ได้ใช้เงินซื้อสินทรัพย์ถาวร ได้แก่ เครื่องตกแต่งและเครื่องใช้
สำนักงานซึ่งหมายความรวมถึงเครื่องเบิกเงินสดอัตโนมัติและโปรแกรมต่างๆ เป็นจำนวน 350.01
ล้านบาท โดยในไตรมาสที่ 4 ปี 2545 การลงทุนในการสินทรัพย์ถาวรได้ลดลง
และเงินสดส่วนใหญ่ที่บริษัทฯใช้ไปสำหรับกิจกรรมดำเนินงานและกิจกรรมลงทุนที่กล่าวมาข้างต้นเป็นเงินกู้จากสถาบันการเงินทั้งระยะสั้นและระยะยาวจำนวน
2,961.68 ล้านบาท และเป็นเงินสดรับจากการออกหุ้นกู้ในเดือนกรกฎาคม 2545 จำนวน 1,000
ล้านบาท อย่างไรก็ตาม ในเดือนกรกฎาคม และ ตุลาคม 2545 บริษัทฯ ได้จ่ายเงินปันผล 50
ล้านบาท และ 75 ล้านบาท ตามลำดับให้แก่ผู้ถือหุ้น จากเหตุผลดังกล่าวข้างต้นทำให้ ณ วันที่ 20
กุมภาพันธ์ 2546 บริษัทฯ มีเงินสดและรายการเทียบเท่าเงินสดจำนวน 547.64 ล้านบาท
เพิ่มขึ้นจาก 430.16 ล้านบาท ในรอบระยะเวลาบัญชีของปีก่อน

หนี้สิน

ณ วันที่ 20 กุมภาพันธ์ 2546 บริษัทฯ มีหนี้สินรวมทั้งสิ้น 12,845.66 ล้านบาท เพิ่มขึ้นจาก
8,814.76 ล้านบาท ในปีบัญชี 2544 หรือเพิ่มขึ้นร้อยละ 45.73
สาเหตุส่วนใหญ่ที่หนี้สินรวมของบริษัทฯ
เพิ่มขึ้นอย่างมากมาจากการเพิ่มขึ้นของเงินกู้ยืมระยะสั้นและระยะยาวทั้งที่เป็นเงินบาทและเงินสกุลเยนญี่ปุ่น
จำนวน 3,991.51 ล้านบาท โดยในระหว่างปีบัญชี 2545 บริษัทฯ
มีเงินกู้ยืมระยะยาวจากธนาคารเพิ่มขึ้นจำนวน 3,000 ล้านเยน หรือเทียบเท่า 1,077.35
ล้านบาท เงินกู้ยืมสกุลเงินบาท 1,387.07 ล้านบาท โดยมีกำหนดเวลาการชำระคืนหนี้เป็นเวลา 3
ปี และ จำนวน 990.41 ล้านบาท กำหนดชำระคืนภายในเวลา 2 ปี นอกจากนี้
เพื่อเป็นการสร้างความมั่นคงในเรื่องของความเพียงพอของเงินทุนหมุนเวียนในระยะยาว บริษัทฯ
ยังมีการออกและเสนอขายหุ้นกู้ไม่ด้อยสิทธิ และไม่มีหลักประกัน จำนวนเงิน 1,000 ล้านบาท
อายุหุ้นกู้ 3 ปี เสนอขายให้แก่นักลงทุนทั้งในประเทศและต่างประเทศ หุ้นกู้ของบริษัทฯ
ได้รับการจัดอันดับ A- จากบริษัท Fitch Ratings (Thailand) จำกัด
ซึ่งทำให้อัตราส่วนหนี้สินต่อส่วนของผู้ถือหุ้น เพิ่มขึ้น จาก 7.55 เท่า ในปี 2544 เป็น 8.52 เท่า
ในปี 2545

โดยการดำเนินงานในช่วงที่ผ่านมา บริษัทฯ
ยังไม่เคยประสบปัญหาเกี่ยวกับสภาพคล่องหรือการขาดแคลนเงินทุนแต่อย่างใด จะเห็นได้ว่า
แหล่งที่ได้มาและใช้ไปของเงินทุนของบริษัทฯ มีความสอดคล้องกัน กล่าวคือ เงินกู้ของบริษัทฯ
ประมาณร้อยละ 48.20 ของเงินกู้ทั้งหมดเป็นเงินกู้ระยะสั้นไม่เกิน 1 ปี
ในขณะที่ระยะเวลาเฉลี่ยของการให้สินเชื่อของบริษัทฯ ก็จะอยู่ที่ประมาณ 12 เดือน

ถึงแม้ว่าเงินกู้ยืมบางส่วนของบริษัทฯ จะเป็นเงินสกุลต่างประเทศ แต่บริษัทฯ
ได้ทำการป้องกันความเสี่ยงจากการผันผวนของอัตราแลกเปลี่ยนไว้ทุกรายการ
โดยการทำสัญญาซื้อขายเงินตราต่างประเทศล่วงหน้าสำหรับเงินกู้ยืมระยะสั้นที่อยู่ในรูปของเงินสกุลต่างประเทศ
และสัญญาแลกเปลี่ยนเงินตราต่างประเทศสำหรับเงินกู้ยืมระยะยาวที่เป็นเงินตราต่างประเทศ
และหากเป็นการกู้ยืมเงินโดยมีอัตราดอกเบี้ยเป็นแบบลอยตัว บริษัทฯ
ก็จะทำสัญญากำหนดเพดานสูงสุดของอัตราดอกเบี้ยลอยตัว ดังกล่าวด้วย
(สรุปรายละเอียดของสัญญาสามารถดูได้ในงบการเงินประจำงวดปี 2544 และปี 2545
ของบริษัทฯ)

ส่วนของผู้ถือหุ้น

ผลการดำเนินงานของบริษัทฯ ได้แสดงถึงความสำเร็จในการบริหารกิจการและมีการเติบโตอย่าง
ต่อเนื่อง ซึ่งทำให้บริษัทฯ มีผลกำไรสุทธิเพิ่มขึ้นทุกปี ในปีบัญชี 2545 บริษัทฯ มีกำไรสุทธิ 463.89
ล้านบาท ทำให้ส่วนของ
ผู้ถือหุ้นเพิ่มขึ้นเป็น 1,507 ล้านบาท ณ วันที่ 20 กุมภาพันธ์ 2546 คิดเป็นอัตราส่วนผู้ถือหุ้น 10.5
เท่า และ อัตราผลตอบแทนผู้ถือหุ้นอยู่ที่ร้อยละ 34.68

เมื่อวันที่ 10 กรกฎาคม 2545 บริษัทฯ ได้จ่ายเงินปันผลสำหรับผลการดำเนินงาน 6
เดือนหลังของปี 2544 จำนวน 50 ล้านบาท ( 1 บาท ต่อหุ้น) หรืออัตราร้อยละ 30.88
ของกำไรสุทธิครึ่งปีหลังของปีบัญชี 2544 และ วันที่ 17 ตุลาคม 2545 บริษัทฯ ได้จ่ายเงินปันผล
สำหรับผลการดำเนินงาน 6 เดือนแรกของปีบัญชี 2545 จำนวน 75 ล้านบาท (1.50 บาท ต่อหุ้น
) หรือคิดเป็นอัตราจ่ายเงินปันผลร้อยละ 35.55 ของกำไรสุทธิครึ่งแรกของการดำเนินงานปี 2545

0

3.  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

เนื่องจากธุรกิจหลักของบริษัทฯ คือ การให้บริการสินเชื่อประเภทต่างๆ แก่ลูกค้า
โดยอาศัยแหล่งเงินทุนหลัก คือ เงินกู้จากธนาคารพาณิชย์ ดังนั้น
ปัจจัยที่จะมีผลต่อการดำเนินงานและฐานะการเงินของบริษัทฯ ในอนาคต คือ
ทิศทางการเปลี่ยนแปลงของอัตราดอกเบี้ยในตลาด
ซึ่งปัจจัยดังกล่าวจะส่งผลกระทบโดยตรงต่อรายได้ ต้นทุน และผลการดำเนินงานของบริษัทฯ
นอกจากนี้
ภาวะเศรษฐกิจโดยรวมของประเทศก็เป็นอีกปัจจัยหนึ่งที่จะเป็นตัวกำหนดความสามารถในการใช้จ่ายของประชาชนในประเทศ
ซึ่งหากกำลังซื้อของประชาชนซึ่งรวมถึงลูกค้าของบริษัทฯ
ลดลงอย่างมากก็จะส่งผลกระทบต่อความสามารถในการชำระเงินคืนต้นและดอกเบี้ย
และผลการดำเนินงานของบริษัทฯ ในที่สุด